eSport - Giv
eSport og gaming på Idrætshøjskolen Viborg
Der undervises primært ud fra Counter-Strike, hvor vi træner færdigheder, teknikker, strategi og kommunikation, samt styrker samarbejdet med dit team. Derudover vil vi deltage i LAN-events med andre højskoler og deltage ved professionelle konkurrencer, hvis det ønskes. Der vil også være plads til at komme ind og berøre spil som League of Legends (LOL), Warcraft 3 og andre spil.
Der er plads til alle – hvad enten du er øvet eller nybegynder, garanterer vi, at du vil udvikle dig i spillet. Vi arbejder individuelt med alle deltagere, så de får forbedret deres spille-forståelse og strategiske egenskaber.
Vælger du eSport vil du blandt andet komme ind på:
Roller i spillet
Du skal selv medbringe dit “spillegrej”, som vi sætter op i et lokale, så det er let tilgængeligt når vi skal spille.
Når du vælger eSport på Idrætshøjskolen Viborg, er det vigtigt at fortælle at eSport ikke er en linje, hvor det er det eneste du koncentrerer dig om.
eSport er et fag som du vælger på lige fod med de andre idrætsfag vi udbyder.
Du vil få teori om krop og hjerne – der er en væsentlig sammenhæng, så jo bedre form du er i, des bedre performer du som gamer.
Tankernes magt og kroppens fysik er de store medspillere for at opnå den bedste personlige præstation.
Du vil få en forståelse for idræts-psykologi, og hvordan du opnår en optimal præstation som gamer.
Du kommer til at lære at samarbejde og mærke holdånden – herunder får du den pædagogiske tilgang til spillet.
Motion er vigtigt, hvis du vil være en god gamer, og på Idrætshøjskolen Viborg vil eSport blive suppleret med fysisk træning – der er mange muligheder, så du kan helt sikkert finde idrætsfag, som passer til dig.
Simon Strandskov Olesen
simon@viborgih.dk